open-index/open-wikipedia-markdown huggingface dataset:
Удмурт Республикалэн Президентэз

**Удмурт Республикалэн Президентэз** (офиц. *Удмурт Элькунлэн Азьмуртэз*) — 2000—2014 аръёсын Удмуртилэн вылӥ кивалтӥсь адямиез. Со кивалтӥз кун властьлэн вылӥ быдэсъясь органэныз — Удмурт Республикалэн Правительствоеныз.

Удмуртилэн президентэзлэн постэз 2000-тӥ арын кылдытэмын вал сояз арын ик 26-тӥ южтолэзе ортчем референдумлы йылпумъянъёсъя. Нырысетӥ ползэ Удмуртилэн президентэз 4 арлы быръемын вал, бӧрысь полномочиосызлэсь сроксэс 5 арозь будэтӥзы. Кык пол (2000-тӥ но 2004-тӥ арын) Удмуртилы президентэз вань калыкен бырйылӥзы, куинетӥзэ (2009-тӥ арын) «быръёнъёс» Кун Кенешын ортчизы.

Президентлэн постэз Кун Кенешысь депутатъёсын 2011-тӥ арын быдтэмын, солэн полномочиосыз 2014-тӥ арысен сётэмын выль вылӥ кивалтӥсь адямилы — Удмурт Республикалэн Тӧроезлы.

## Озьы ик учке
* Удмурт Республикалэн Тӧроез
Нага Панчами

**Нага Панчами** - Индуизм Осконын праздникэз. (Кый Инмарын праздникэз).
29 тулыспал

**29-тӥ тулыспал (29-тӥ февраль)** — григорианской календарьысь касьян арлэн 60-тӥ нуналэз. Выль арозь 306 нунал кыле.

## Праздникъёс
* Шер висёнъёслы сӥзем калыккуспо нунал

## Луэм учыръёс
* 1768 — поляк независимостез утён понна Бар карын люкаськиз шляхталэн конфедерациез.
* 1836 — Гранд-операын Мейерберлэн «Гугенотъёсыз» нырысьсэ пуктэмын.
* 1932 — усьтэмын Великобританилэн калыккуспо вераськонъя службаез.
* 1940 — Хэтти Макдэниел негръёс пӧлысь нырысетӥез басьтӥз «Оскар» кинопремиез.
* 1952 — ФРГ вӧлмытӥз аслэсьтыз суверенитетсэ Гельголанд шормуӵ вылэ.
* 1960 — Агадирысь музъем зуркан 12 сюрслэсь трос Мароккоын улӥсьёслэсь улонъёссэс быдтӥз.
* 1964 — УАССР-ысь Верховной Советлэн Президиумезлэн пуктэмезъя выльысь кылдытэмын Яр ёрос.
* 1988 — Лымшор Африкаысь архиепископ Десмонд Туту ӝегатэмын, апартеидлы пумит вить нуналъем демонстрация мыныку.
* 1996 — 1395-тӥ нуналэ йылпумъяськиз Сараеволы осада, XX даурысь тужгес но кема кыстӥськисез.

## Вордскизы
* 1792 — Джоаккино Россини, тодмо итальян композитор.
* 1924 — Владимир Крючков, армилэн генералэз, СССР-ысь КГБ-лэн тӧроез (1988—1991), ГКЧП-лэн ёзчиез.
* 1944 — Александр Мороз, украин политик, Украинаысь социалистической партилэн дано тӧроез.

## Кулӥзы
* 1944 — Пер Эвинд Свинхувуд, Финляндилэн президентэз (1931—1937).
* 2008 — Виталий Федорчук, СССР-ысь КГБ-лэн тӧроез (1982), СССР-ысь кунпуш ужъёсъя министр (1982—1986), армилэн генералэз.
Иж кар думае депутатъёсты быръёнъёс (2015)

**Иж кар думалэн куатетӥ созываз депутатъёсты быръёнъёс** — удмурт шоркарын 2015-тӥ арын 13-тӥ куарусёнэ ортчем кар муниципал быръёнъёс. Партийной списокъёсъя быръемын вал 21 депутат 42 пӧлысь, эшшо 21 депутат потӥз одӥг мандатъем округъёсысь. Кар дума вить арлы быръемын вал.

Быръёнъёсы пыриськизы укмыс партиос. ПАРНАС партилэн регистрациез палэнтэмын вал.

## Быръёнъёсыз ялон
Быръёнъёс ялэмын вал 2015-тӥ арын 18-тӥ инвожое Иж кар думалэн 777-тӥ номеро решениеныз.

## Пыриськисьёс

### Партиослэн списокъёссы

### Одӥг мандатъем округъёсысь кандидатъёс
Одӥг мандатъем округъёсын баллотироваться кариськиз 122 кандидат, со лыдын 19 ассэ ачиз дэмлась кандидат.

## Официал йылпумъянъёс

### Партийной списокъёсъя бырйиськон

### Одӥг мандатъем округъёсын бырйиськон
19 одӥг мандатъем округын вормизы «Огъя Россия» партиен дэмлам кандидатъёс. Кык бырйиськон округын вормисьёс луизы ассэ ачиз дэмлась кандидатъёс.

#### № 1 «Буммашевский»

#### № 2 «Январский»

#### № 3 «Индустриальный»

#### № 4 «Восточный»

#### № 5 «Железнодорожный»

#### № 6 «Московский»

#### № 7 «Новостроительный»

#### № 8 «Чайковский»

#### № 9 «Металлургический»

#### № 10 «Колтоминский»

#### № 11 «Центральный»

#### № 12 «Майский»

#### № 13 «Родниковый»

#### № 14 «Пушкинский»

#### № 15 «Южный»

#### № 16 «Рабочий»

#### № 17 «Заводской»

#### № 18 «Нефтяной»

#### № 19 «Автозаводский»

#### № 20 «Союзный»

#### № 21 «Молодёжный»

### Огъя йылпумъянъёс
Иж кар думалэн VI созывез быдэсак люкамын. Отчы бырйиськизы «Огъя Россиысь» 32 депутат, КПРФ-ысь 4 депутат, ЛДПР-ысь но Россилэн патриотъёсысьтыз быдэн 2 депутат, 2 ассэ ачиз дэмлась.

**Иж кар думалэн 6-тӥ созывезлэн депутатъёсызлы список**

* Аухадеев Марат Габдулхаевич
* Бабин Антон Владимирович
* Балакин Денис Викторович
* Балобанов Ярослав Викторович
* Батов Андрей Александрович
* Бикбулатов Ильдар Ильшатович
* Бобылева Мария Геннадьевна
* Гайнуллин Рамиль Ильдарович
* Гарин Олег Владимирович
* Гарипов Алексей Владимирович
* Губаев Фарит Ильдусович
* Гуляев Владимир Михайлович
* Данилов Дмитрий Валентинович
* Журавлев Олег Геннадьевич
* Зиннатуллин Альфред Ахнафович
* Зиятдинов Марат Фанилевич
* Зюзин Андрей Николаевич
* Иванов Сергей Николаевич
* Котов Константин Юрьевич
* Кулишов Дмитрий Владимирович
* Лазарев Роман Николаевич
* Ломаев Борис Михайлович
* Майер Александр Владимирович
* Маляшов Александр Ильич
* Милостивенко Захар Сергеевич
* Молоков Михаил Алексеевич
* Наговицын Александр Иванович
* Никонов Дмитрий Владимирович
* Нужина Марина Леонидовна
* Попытаев Алексей Владимирович
* Санников Николай Вячеславович
* Сираев Наил Рафикович
* Стыценко Игорь Сергеевич
* Сурнин Дмитрий Николаевич
* Сурнин Сергей Евтеевич
* Тюрин Юрий Александрович
* Федорова Фания Марваретдиновна
* Чечин Кирилл Михайлович
* Чистяков Дмитрий Александрович
* Шишкин Сергей Николаевич
* Щукин Сергей Геннадьевич
* Юданов Дмитрий Алексеевич

## Валэктонъёс
Бантеай Самре

**Бантеай Самре** Камбоджаысь Ангкор Ват стилен эксэй Сурьяварман II вакытын храм.
## Галерея

File:Banteay Samre, Cambodia (2211425643).jpg
File:Banteay Samre, Cambodia (2212220940).jpg
File:Banteay Samre - 009 War Scene (8583460309).jpg
File:Cambodge-BanteaySamré1.JPG
File:Cambodge-BanteaySamré3.JPG

## Чӧлсконъёс
* Banteay Samre, Photographic Documentation and Gallery
## Литература
* Jessup, Helen Ibbitson; Brukoff, Barry (2011). Temples of Cambodia - The Heart of Angkor (Hardback). Bangkok: River Books. ISBN 978-616-7339-10-8.
* Higham, Charles (2003). The Civilization of Angkor (Paperback). London: Weidenfeld & Nicolson. ISBN 978-1842125847.
Рамаяна

**«Рамаяна»** — индуизм осконын принц Рамалэн улэмез сярысь нырысетӥ эпос.
Байтэрек

**Байтэрек** — Алнаш ёросысь гурт.

## Чӧлсконъёс
* ВКонтактеысь бам
Ашваттха

**Ашваттха** (Санскрит кылын: अश्वत्थ луэ, Латин кылын: Ficus religiosa луэ) яке **Асаттха** яке **Боддха** со Индуизм Осконын но Буддизм Осконын священной писпуэз.
Туласи

**Туласи** (латин кылын Ocimum tenuiflorum луэ) — со Индуизм Осконын священной писпуэз но Индуизм Осконын Инмарлы-Мумыез.
Кафир Кот

**Кафир Кот** (Урду кылын - کافرکوٹ луэ, Пушту кылын
کافر کوټ
луэ) - со Пакистанысь, Дера Исмаил ёросысь VII даурын Индуизм осконлэн храмез.
Че Линх

**Че Линх** — чам калыкысь тодмо кырӟась.

## Чӧлсконъёс
* Vietnamnet
Маунг Шве

**Маунг Шве** (мьянма кылын မောင်ရွှေ (màʊɴ ʃwè) луэ, зэмос нимыз **Б. Л. Гоэнка**) — Випассана тодосчилэн С. Н. Гоэнкалэн пиез, Мьянма кунысь Индуизм осконлэн Центральной Кивалтонниезлэн лидерез но Индиысь-Мьянмаысь вузкарисьёслэн ассоциацизылэн председателез вал.

Дышетскиз Янгонысь Миома Колледжын.

## Литература
* Kesavapany, K. (2008) *Rising India and indian communities in East Asia*. Institute of Southeast Asian Studies. ISBN 9789812307996
Лыд

**Лыд** — математикаысь туж кулэ луись валан, кудӥз уже кутӥське лыдъян, мертан но номер пуктылон вылысь. Гожъяськыкузы лыдъёс возьматӥсько лыдпусъёсын но математика операциослэн пусъёсынызы. Первобытной обществоын лыдъяны кулэяськонъёслэсь кылдыса на, наукалэн азинскемезъя лыд сярысь валан туж паськытаз.

## Валтӥсь классификаци
* **[[Натуральной лыд]]ъёс** (\mathbb{N}) — огшоры лыдъянлэсь кылдэм лыдъёс: \mathbb{N}=\left\{1, 2, 3, ...\right\}. 

* **[[Быдэс лыд]]ъёс** (**<math>\mathbb{Z}</math>**) — натуральной лыдъёсты, соослы пумит луись отрицательной лыдъёсты но нулез огазеянлэсь кылдэм лыдъёс: \mathbb{Z}=\left\{...-2, -1, 0, 1, 2, ...\right\}.

* **[[Рациональной лыд]]ъёс** (\mathbb{Q}) — , кытын  — быдэс лыд, а  — натуральной лыд.

* **[[Зэмос лыд|Зэмос (вещественной) лыдъёс]]** (\mathbb{R}) — рациональной лыдъёслэн множествозылэн паськытамез. Рациональной лыдъёс сяна, \mathbb{R} множествое пыро иррациональной лыдъёс \mathbb I. Зэмос лыд луэ пумтэм дасъем дробь, мукет сямен, *+a<sub>0</sub>a<sub>1</sub>a<sub>2</sub>a<sub>3</sub>…* яке *−a<sub>0</sub>a<sub>1</sub>a<sub>2</sub>a<sub>3</sub>…* выллем дробь, кытын *a<sub>0</sub>* — быдэс неотрицательной лыд, нош *a<sub>1</sub>*, *a<sub>2</sub>*, *a<sub>3</sub>* — гожпусъёс — котькудӥз дас пӧлысь одӥгез лыд.

* **[[Комплексной лыд]]ъёс** (\mathbb{C}) — зэмос лыдъёслэн множествозылэн паськытамез; z = x + iy выллем лыдъёс, кытын  — мнимой шуон единица.
Турунен, Тарья

**Тарья Сойле Сусанна Турунен Кабули** () — финн рок кырӟась, пианиноен шудӥсь но композитор, «Nightwish» симфоник-метал-группалэн азьвылыз вокалистэз.

Вордскемын 17-тӥ гудырикошконэ 1977-тӥ аре Пухос гуртын, Китеэ кар вӧзын. 2003-тӥ арын со кузпалъяськиз Аргентинаысь бизнесменэн Nightwish-лэн Лымшор Америкаысь продюсереныз но менеджереныз, Марсело Кабулиен (). 21-тӥ коньывуонэ 2005-тӥ арын группалэн составысьтыз поттэмын вал. Nightwish-ысь кошкемез бере Тарья оген кырӟан карьераез кутскиз.

## Дискографиез
### Оген кырӟан карьера
**Рок альбомъёс:**
**My Winter Storm* (2007)
**What Lies Beneath* (2010)
**Colours in the Dark* (2013)
**The Shadow Self* (2016)
**In the Raw* (2019)

**Тол альбомъёс:**
**Henkäys ikuisuudesta* (2006)
**From Spirits and Ghosts* (2017)

**Классической альбомъёс:**
**Ave Maria – En Plein Air* (2015)

**Live альбомъёс:**
**Act I: Live in Rosario* (2012)
**Live in Luna Park* (2012)
**Act II* (2018)

### Nightwish-ен ӵош
**Angels Fall First* (1997)
**Oceanborn* (1998)
**Wishmaster* (2000)
**Century Child* (2002)
**Once* (2004)

## Валэктонъёс

## Чӧлсконъёс
* Официальной сайтэз
* Тарья Туруненлэн YouTube каналэз
Виру нюр

**Виру нюр** () — Эстониысь «Лахемаа» йӧскалык паркысь, Харьюмаа утемысь шурвис нюр.

Пудисоо шурлэн бассейназ пуксемын. Таллиннысь Нарвае нуись сюреслэсь уйшор палан интыяське.

Нюр вылын будо сфагнум (Sphagnum), нюртуг (Ledum), нюрмульы (Oxycoccus), ягмульы (Vaccinium vitis-idaea), росянка (Drosera) но мукет будосъёс.
Исланд кыл

**Исланд кыл** (**исл.** *íslenska*) — герман кылъёс пӧлысь одӥгез, скандинав группае пыре.

Исланд кылын вераське 320 сюрс пала адями (удмурт кылын сямен ик).

## Исланд алфавит
Дыр

**Дыр** — материлэн валтӥсь улон формаез (пространствоен ӵош ик), кудӥз луэ ог-огзэс вошъясь явлениослэн законъя радъяськись координацизы. Со объективно вань но вырись материен висъяны луонтэм герӟаськемын.

Дыр луэ одӥгез валтӥсь физической величина, мертан единицаез *[[секунд]]* шуыса нимаське (Единицаослэн СИ калыккуспо системаязы). Дыр пыре трос физика формулаосы, отын сое *t* латин букваен оло *τ* грек букваен огшоры пусйыло.

## Физика дыр
Физика дырлэн таӵе аслыкъёсыз вань:
* дыр одӥг пала ӧръяськемын: со ортчем вакытысь вуонояз «бызе»;
* Югыт дуннеын пӧртэм интыосын дыр пӧртэм ӝоглыкен «бызьыны» быгатэ.

Кыкетӥ аслыксэ озьы ик «дырлэн кырыжамез» шуо.

Туала физикаын дырлэсь кылдэмзэ, аслыкъёссэ валэктыны туртто кӧня ке концепциос но теориос. Озьы ке но, адямилы дырез пумозяз валаны уг пӧрмы на.

### Дыр физикалэн куд-ог быдэстымтэ ужпумъёсыз
* Малы оглом дыр бызе?
* Малы дыр котьку оглань бызе?
* Вань-а дырлэн квантъёсыз?
* Пространстволэн куинь мертэтэз вань — кузьдала, пасьтала, ӝуждала. Малы дырлэн одӥг гинэ мертэтэз вань?
Аму Нхан

**Аму Нхан** - Вьетнамысь Чам калыкын музыка тодосчи.
## Чӧлсконъёс
*Cham make pilgrimage to capital Vietnam News - August 30, 2004
*Cham songwriter bares his people’s soul Vietnam News - July 31, 2007
Пуара Дасар Буана Гелгел

**Пура Дасар Буана Гелгел** – со Балиысь Индуизм осконлэн храм яке пура. Храмэз инъясь - Яваын Маджапахитысь Мпу Гхана нимэз брамин.
Вьяса

**Вьяса** (мукет нимъёсыз — **Ведавьяса**, **Вьясадева**, **Бадараяна**, **Кришна-Двайпаяна**) — «Махабхарата» эпослэн авторез.
Кыдёкысен адӟон

**Кыдёкысен адӟон** () — кыдёкысь оло адӟиськонтэм макелэсь туссэ вылӥ шӧдонэн (экстрасэнс амалэн) «адӟыны» быгатонлык. Термин малпазы 1970-тӥ арын американ физикъёс, парапсихологиез эскерисьёс Рассел Тарг но Гарольд Путхофф.
НАТО

**НАТО**, **Уйпал Атлантик тупанкыл организация**, **Уйпал Атлантик Альянс** (, **NATO**; , **OTAN**) — 1949-тӥ арын СССР-лэн будӥсь кужымезлы пумит кылдытэм ожгар-политической огазеяськон, отын валтӥсь инты басьтэ США. Али НАТО пушкы пыро тросэз европа кунъёс, Турция, США но Канада.

## Чӧлсконъёс
* НАТОлэн официальной сайтэз
Наука

**Наука** яке **тодос** — дунне шоры теорияя радъям учконъёс, кудъёсыз дуннелэсь валтӥсь палъёссэ абстрактно-логической кабъя кылдыто (валанъёс, теориос, катъёс пыр) но научной эскеронъёс вылэ пыкисько.

## Наукаослэн таблицазы
Анисимов, Николай Владимирович

**Николай Владимирович Анисимов** — удмурт филолог-фольклорист но кырӟась.

Вордӥськиз 1989-тӥ арын 23-тӥ декабре Удмурт АССР-ысь Кияса ёросысь Выль Тӥгырмен гуртын. 2012-тӥ арын йылпумъяз Удмурт кун университетысь удмурт филологияя факультетэз. Со арын ик Тартуысь университетлэн докторантураяз дышетскыны пыриз. 2017-тӥ арын «„Дуннеослэн диалогзы“ удмуртъёслэн коммуникативной поведенизылэн матрицаяз» темая диссертациез утиз. 2017-тӥ арысен Эстон литература музейын ужа.
Иж тымет

**Иж тымет** (Ижысь водохранилище) — 1760-тӥ арын Оӵ шур дурын киын лэсьтэм водохранилище. Тымет лэсьтон Иж карлы кутскон сётӥз. Тыметлэн ӵыпетэз ӵукшор паласен ӝытшор пала кыстӥськиз, ӵапак со удмурт шоркарлэсь кудпала лэсьтӥськонзэ радъяз-тодмостӥз. Та осья ик архитектурая валтӥсь ансамбльёс но радъяськизы.

Оӵ шур сяна Иж тыметэ усё Малиновка, Пазелинка, Подборенка, Шабердейка шуръёс но Пионер бызись ошмес. Тыметлэн огъя быдӟалаез — 2200 гектар.
Чикаго

**Чикаго** () — быдӟалаезъя США-ысь куинетӥ кар. Иллинойс штатын, Мичиган ты дурын интыяськемын. Кук округлэн шорсюлмыз.

## Валэктонъёс
Канар шормуӵъёс

**Канар шормуӵъёс** () — Атлантической океанын, Африкалэн уйпал-ӝытпал ярдурезлы (Марокколы но Шунды пуксён пал Сахаралы) матын интыяськем сизьым шормуӵ. Архипелаг Испанилэн автономи улосэз (сообществоез) луэ. Шоркаръёсыз — Санта-Крус-де-Тенерифе но Лас-Пальмас-де-Гран-Канария. Шормуӵъёс пӧлысь тужгес но бадӟымез — Тенерифе (2057 км²).

## Валэктонъёс
Санскрит

**Санскрит** - Индо-арийской кыл но Индуизм Осконын но Буддизм Осконын священной кыл. Индуизм кылын Инмарлы-Мумыез - Сарасвати Дэви. Туж вашкала Санскрит кылын грамматикалэн книга - тодосчи Паниниын "Аштадхьяи".
Усков, Пётр Михайлович

**Пётр Михайлович Усков** — удмурт агроном, гожъяськись, журналист но публицист.

## Улон сюресэз
Усков Зуриын, шорлыко крестьян семья пушкын 1888-тӥ арын вордскемын. Земской кык классъем школаез пырпотэм бераз, Нартассын гурт возёсъя школаын дышетске. 1907-тӥ арысен со агроном, кӧня ке ар ӵоже нюлэс ужпумын культурной надзиратель луыса ужа. 1910-тӥ арын басьто сое армие, 1914-тӥ арын пырто Германиен ожмаськонэ, отын ранить каремын луэ, Октябрь революци бере гинэ, 1918-тӥ арын, со армиысь гуртаз бертэ. Совет исполкомъёсын кӧня ке ужам бераз нош ик агрономе пыре. 1925-тӥ арын коньывуон толэзе Усковез «Гудыри» газетлэн редакцияз ужаны ӧтё.

Агроном луэм бере, Усков туж уно статьяос гожъя музъемез умой ужан сярысь, пудо, тылобурдо, муш вордон сярысь, ужан тӥрлыкез, машинаосыз утялтон сярысь но мар. Валэктэмзэ капчиенгес валаны мед луоз шуыса, верос выллемесь «Дэмен уж» но «Шуныт гид» книгаос гожтэ. 1926-тӥ арысен кутскыса Пересь Шамардан ним улын Усков капчи кылбуръёс гожъя. Та кылбуръёсыныз со асьме улонлэсь шек азьёссэ зол шуккылэ, мыдлань ужасьёсты лэчыт кылыныз юн тышка. Сыӵе кылбуръёс серемез но поттыто, умойтэм ужъёслы пумит йырез но кур каро, классовой тушмонлэн выросэзлы пумит но сэзёмыто.

1927-тӥ арын толсур толэзе Усков газет редакциын ужамысь дугдэ, агроном уж котыре кутске. Книга-газет ужпумлэсь со уг палэнскылы.

Кулӥз 1939-тӥ арын тывисёнэн йырин.
Поръёс

**Поръёс** яке **Мариос** () — Россиысь финн-угор калык, улэ уногес Марий Эл Республикаын. Люкиське ньыль этногруппалы: выр пал поръёслы, улыг пал поръёслы, уйпал-шунды пуксён пал поръёслы но шунды ӝужан пал поръёслы. Мариос пор кылъёсын верасько.

Удмурт шаерын трос пор гуртъёс интыясько Грах но Каракулино ёросъёсын.
Лос-Анджелес

**Лос-Анджелес** (**Лос-Анӝелес**, , ) — Америкаысь туж бадӟым кар. Интыяське Калифорния штатлэн лымшор палаз, Чалмыт океан дурын. Улӥсьёсызлэн лыдзыя (ог 4 миллион адями) та кар США кунын 2-тӥ интыын сылэ.

Лос-Анджелес луэ дуннеысь одӥгез бадӟымез культурая, наукая, экономикая но дышетонъя центр.

## Валэктонъёс
Лас-Вегас

**Лас-Вегас** () — Америкаысь Невада штатысь кар, Кларк округлэн шорсюлмыз. Интыяськемын Мохаве пустыня шорын. Улӥсьёсызлэн лыдзы 596 424 адями. Город луэ дуннеысь шудон бизнеслэн бадӟым центрез.

## Валэктонъёс
Майами

**Майами** () — Америкаысь Флорида штатысь кар. Интыяське Атлантической океан дурын, Флорида мукожлэн но быдэс США кунлэн лымшор-ӵукпал пумазы.
Кабул

**Кабул** — Афганистанлэн шоркарез но тужгес бадӟымез карез. Кабул шур дурын сылэ. Автомобиль сюресъёсын герӟаськемын Газни, Кандагар, Герат но Мазари-Шариф каръёсын. Люкиське 22 ёрослы.
Манама

**Манама** () — Бахрейнлэн шоркарез. Городын ог 157 сюрс адями улэ (2010). Интыяськемын Перс сюмын, Бахрейн шормуӵлэн уйпал-шунды ӝужан пал ярдураз.
Сан-Франциско

**Сан-Франциско** () — Америкаысь Калифорния штатысь кар но одӥг нимъем округ. Интыяське Чалмыт океан дурын, Сан-Франциско мукожлэн уйпал люкетаз. 2017-тӥ арлы городын 884 363 адями улэ вал, улӥсьёсызлэн лыдзыя со луэ Калифорниысь ньылетӥ кар но быдэс США-ысь — 12-тӥез. Карлэн быдӟалаез — 600,6 км².

## Валэктонъёс
Тхимпху

**Тхимпху** — Бутанлэн шоркарез. Городын ог сю сюрс адями улэ (2012). Интыяськемын Ванг Чу шурлэн шунды пуксён пал ярдураз.
Дили

**Дили** (, ) — Шунды ӝужан пал Тиморлэн шоркарез. Городын ог 200 сюрс адями улэ (2015). Интыяськемын Тимор шормуӵлэн уйпал ярдураз.
Ханой

**Ханой** — Вьетнамлэн шоркарез. Улӥсь калыклэн лыдызъя шаерын 2-тӥ кар луэ. Город Хонгха шур дурын интыяськемын.

1902 арысен 1945 арозь Ханой вал Француз Индокитайлэн центрез, 1954 арысен 1976 арозь — Вьетнам Демократи Республикалэн (Уйпал Вьетнамлэн) шоркарез.

## Галерея

Vietnam, Hanoi, Life on the streets of Hanoi 2.jpg
Vietnam, Hanoi, Streets of central Hanoi 2.jpg|Ханойысь ульчаос
Cau The Huc (Pont du soleil levant).jpg|Хоанкьем ты
Vietnam, Hanoi, Panoramic view of Red River.jpg|Хонгха (Горд) шур
Bacbophu.jpg|Bắc Bộ Phủ.
bao tang my thuat.jpg|Искусствоосъя йӧскалык музей.
Lotte_Center_Hanoi_2.jpg|Туала архитектура.
LANDMARK72_night.jpg|Уй тусъёс.


## Валэктонъёс
Иерусалим

**Иерусалим** (, ) —  Матысь Шунды ӝужан палась кар, Израильлэн шоркарез. Городын ог 900 сюрс адями улэ (2018). Интыяське Иудей гурезьёс пӧлын, плато вылын.

## Валэктонъёс
Нью-Дели

**Нью-Дели** (хинди кылын *नई दिल्ली*, ) — Индилэн шоркарез, Дели карысь ёрос. Городын 300 сюрс адями улэ (2019). Интыяськемын кунлэн уйшор люкетаз.

## Валэктонъёс
Джакарта

**Джакарта** (Ӝакарта) — Индонезилэн шоркарез. Городын 10 миллионлэсь ятыр адямиос уло. Интыяськемын Ява шормуӵлэн уйпал-шунды пуксён пал ярдураз, Чиливунг (Кали Бесар) шурлэн Ява зарезе усён интыяз.

## Валэктонъёс
Бандар-Сери-Бегаван

**Бандар-Сери-Бегаван** — Бруней султанатлэн шоркарез. Городын ог 200 сюрс адями улэ (2011). Интыяське Калимантан шормуӵлэн уйпалаз.
Амман

**Амман** () — Иорданилэн шоркарез. Вашкала дыръя сое нимало вал *Раббат-Аммон* шуыса, эллинизмо-рим вакытэ — **Филадельфия** шуыса. VII—IX дауръёсын кар Араб Халифатэ пыре вал. 1516-тӥ арысен Нырысетӥ дунне ож пумозь со Осман империын вал.
Багдад

**Багдад** () — Ираклэн шоркарез, Багдад мухафазалэн центрез. Городын 9 миллионлэсь трос адями улэ (2015). Кар сылэ Ираклэн шораз кадь, Тигр шур дурын.

## Валэктонъёс
Сана

**Сана** () — Йеменлэн шоркарез. Городын 2 но ӝыны миллион адями улэ (2012). Интыяське Йеменлэн шунды пуксён палаз. Кар гурезьёсын котыртэмын.
Пномпень

**Пномпень** (кхмер кылын *ភ្នំពេញ*) — Камбоджалэн шоркарез. Городын улӥсь калыклэн лыдыз —  2 129 371 адями (2019). Кар сылэ Тонлесап шур дурын (солэн Меконге усён интыез вӧзын).
Пекин

**Пекин** () — Китай Калык Республикалэн шоркарез. Городын улӥсь адямиослэн лыдзы — 21 миллионлэсь трос. Пекин куинь пал ласянь Хэбэй провинциен котыртэмын, озьы ик солэн бускелез Тяньцзинь кар луэ.


Beijing-Tiananmen-04-Vorderes Tor-gje.jpg
Beijing-Verbotene Stadt-Halle der Wahrung der Harmonie-04-gje.jpg
Beijing-Verbotene Stadt-Halle der Wahrung der Harmonie-12-gje.jpg
Beijing-Lamakloster Yonghe-44-Hof3-Opfernde-gje.jpg
Beijing-Konfuziustempel Kong Miao-20-gje.jpg
Beijing-Dao-Tempel Dongyue-060-gje.jpg
Beijing-Liulichang Dongjie-30-Laden-gje.jpg
Beijing-Hutongquartier-28-Rikschatour-2012-gje.jpg


## Валэктонъёс
Пхеньян

**Пхеньян** — Корея Калык-Демократи Республикалэн шоркарез. Городын ньыль миллионлэсь ятыр адямиос уло (2010). Кар сылэ Тэдонган шур дурын. Пхеньян Уйпал Кореялэн административной, культурной но исторической центрез луэ.

## Валэктонъёс
Эль-Кувейт

**Эль-Кувейт** яке **Кувейт** () — Кувейт кунлэн шоркарез. Городын 60 сюрслэсь ятыр адямиос уло (2016). Интыяськемын Кувейт сюмлэн лапег лымшор ярдураз.
Бейрут

**Бейрут** ( Bayrūt,  Bērytós, , ) — Ливанлэн шоркарез. Кар интыяське мукожын, Средиземной зарезьлэн шунды ӝужан пал ярдураз.
Куала-Лумпур

**Куала-Лумпур** — Малайзилэн шоркарез. Городын улӥсь калыклэн лыдыз — 1 809 699 адями (2009). Куала-Лумпур интыяське Малакка мукожлэн лымшор-шунды пуксён палаз, Кланг но Гомбак шуръёслэн огазеяськон интызы вӧзын.

## Валэктонъёс
Мале

**Мале** — Мальдив Республикалэн шоркарез но архипелагысь тужгес но бадӟымез улон инты. Городын ог 133 сюрс адями улэ (2014). Кар интыяськемын Каафу атоллэ пырись Уйпал Мале атоллэн лымшор ярдураз.
Доха

**Доха** () — Катарлэн шоркарез, Эд-Доха муниципалитетлэн административной центрез. Кар интыяське Катар мукожын, Перс сюм дурын.

## Валэктонъёс
Улан-Батор

**Улан-Батор** () — Монголилэн шоркарез. Городын улӥсь адямиослэн лыдзы — 1 405 000 (2017 арлэн шуркынмонэз). Площадез — 4704,4 км². Кар интыяське Туул шур дорын. Люкиське 9 ёрослы.
Абу-Даби

**Абу-Даби** () — Огазеяськем Араб Эмиратъёслэн но Абу-Даби эмиратлэн шоркарзы. Городын улэ миллионлэсь трос калык. Азьло сое *Абу-Заби* шуыса нимало вал. Кар интыяське Перс сюмлэн лымшор-шунды ӝужан пал люкетаз, шормуӵ вылын, материклэсь ньыльмос километрлы палэнын. Шормуӵез материкен автомобиль выжъёс герӟало.

## Валэктонъёс
Маскат

**Маскат** () — Оманлэн шоркарез но тужгес бадӟымез мегаполисэз. Городын улэ одӥг но ӝыны миллион адями (2015). 3500 км² быдӟа мегаполисэ пыре куать вилайет. Кар интыяськемын кунлэн уйпал-шунды ӝужан палаз, Оман сюм дурын.
Эр-Рияд

**Эр-Рияд** ( — «садъёс») — Сауд Аравилэн шоркарез, Эр-Рияд округлэн административной центрез. Городын 7 миллионлэсь ятыр адямиос уло (2017).

## Галерея

Университет Аль-Фейсал.jpg|Аль-Фейсал университет
|Аль-Фейсалия башня
Masmak castle.jpg|Масмак Крепость
Alowidah Mosque.JPG|аль-Увида мечеть
East Pylon of Wadi Laban Bridge.jpg|Вади Лебан выж
Old Riyadh Water Tower.JPG|Вуж ву сётон башня
Al Yamamah University Main Campus.JPG|Аль-Йамама университет
The king Abdullah Financial District..JPG|Финансовой ёрос
Hayat Mall - Riyadh.jpg|Хайат Центр
Riyadh1.JPG|Эр-Рияд


## Валэктонъёс
Дамаск

**Дамаск** () — Сирилэн шоркарез но быдӟалая кыкетӥ (Алеппо бере) карез. Город интыяське кунлэн лымшор-шунды пуксён пал люкетаз, Барада шур дурын, Средиземной зарезьлэсь ог 80 иськемлы палэнын. Дамасклэн огъя площадез — 105 км².
Бангкок

**Бангкок** (Таиландын сое **Крунгтеп** шуо) — Таиландлэн шоркарез. Городын 5 миллионлэсь трос адямиос уло (2018). Кар сылэ Чаупхраи шурлэн шунды ӝужан пал ярдураз, Сиам сюмлы матын. Люкиське 50 ёрослы.

Бангкоклэн быдэс официальной нимыз луэ *Крунг Тхеп Маханакхон Амон Раттанакосин Махинтараюттхая Махадилок Пхоп Ноппарат Ратчатхани Буриром Удомратчанивет Махасатан Амон Пиман Аватан Сатит Саккатхаттийя Витсанукам Прасит*. Таӵе кузь ним луэмен кар Гиннесслэн рекордъёсъя книгаяз шедиз.

## Валэктонъёс
Тайпей

**Тайпей** () — Китай Республикалэн (Тайваньлэн) шоркарез. Интыяськемын Тайвань шормуӵлэн уйпалаз. КНР-лэн кивалтӥсьёсызлэн малпамзыя Тайпей луэ Китай Калык Республикае пырись Тайвань провинцилэн шоркарез.

## Валэктонъёс
Исламабад

**Исламабад** — Пакистанлэн шоркарез. Городын ог миллион адями улэ (2017). Кар интыяське Потохар плато вылын, кунлэн уйпал-шунды ӝужан палаз, Равалпинди кар но Маргалла Хиллс национальной парк куспын.

## Валэктонъёс
Манила

**Манила** () — Филиппин кунлэн шоркарез. Солэн бускельёсыз луо Навотас, Калоокан, Кесон-Сити, Сан-Хуан, Мандалуйонг, Макати но Пасай каръёс. Интыяське Лусон шормуӵлэн шунды пуксён палаз, Азилэсь ог 1300 иськемын. Пасиг шур городэз кык люкетлы люке.

## Валэктонъёс
Китай кыл

**Китай кыл** (漢語, 汉语, 中文) — кылъёслэн сино-тибет семьяязы пырись кыл (кылъёс). Со луэ дуннеын тужгес но вӧлскемез туала кыл: китай кылын верасько 1,3 миллиардлэсь трос адямиос. Стандартной формаезъя та кыл луэ официальной кыл Китай Калык Республикаын но Тайваньын, со сяна китай кыл — Огазеяськем Нациослэн Организацизылэн 6 официальной но ужан кылъёсыз пӧлысь огез. Гожъяськон пыкиське иероглифъёс вылэ.
Сеул

**Сеул** (официально *Сеул Нимысьтыз Кар*) — Корея Республикалэн (Лымшор Кореялэн) шоркарез. Городын дас миллион пала адями улэ. Кар интыяське кунлэн уйпал-шунды пуксён палаз Ӵуж зарезьлы матын, Ханган шур дурын, Корея Калык-Демократи Республикалэн кунгожезлэсь 24 иськемын.

## Валэктонъёс

## Озьы ик учке
* Сеульысь соборной мечеть
Глухова, Галина Анатольевна

**Галина Анатольевна Глухова** — фольклорез но литератураез эскерись удмурт учёной, филологи наукаосъя кандидат, УдГУ-ысь Удмурт кылосбуръя, финно-угроведения но журналистикая институтлэн директорезлэн воштӥсез.

## Библиографиез
*Владыкина Т. Г., Глухова Г. А. Ар-год-берган: обряды и праздники удмуртского календаря. Монография. Учреждение Российской акад. наук, Удмуртский ин-т истории, языка и литературы Уральского отд-ния РАН, ФГБОУ ВПО "Удмуртский гос. ун-т". Ижевск, 2011. Сер. Т. 1 Удмуртская обрядовая азбука.
*Владыкина Т. Г., Глухова Г. А. Локальные фольклорные архивы и учебный процесс. In: Известия Уральского федерального университета. Серия 2. Гуманитарные науки. 2014. №2 (127), С. 92–99.
*Владыкина Т. Г., Глухова Г. А. Этнокультурный контекст представлений удмуртов о времени. In: Традиционная культура. 2013. № 1 (49). С. 110–117.
*Владыкина Т. Г., Глухова Г. А. Инву-мумы – повелительница небесной влаги в традиционной системе мировидения удмуртов. In: Вестник Удмуртского университета. 2011. № 5-4. С. 114–119.
*Vladykina T., Glukhova G. Rites Associated With Conjuring Rain In The Udmurt Calendar Cycle. Folklore: Electronic Journal of Folklore. 2011. 48, pp. 153–162.
*Владыкина Т. Г., Глухова Г. А. Дни недели в системе представлений удмуртов о времени. Ежегодник финно-угорских исследований. 2011. № 3. С. 38–54.

## Чӧлсконъёс
* «Воршуд» интернет-энциклопедиысь бам
* УдГУ-лэн сайтысьтыз бам
Жураковская, Олеся Викторовна

**Олеся Журакивська** (; Киев, СССР, 1973) — Украин актриса.

## Фильмъёс
* Остров (2016)
* Донбас (2018)
Юкон шур

**Юкон** — Уйпал Америкаысь бадӟым шур. Бызе Канадаысь Юкон территорилэн но США-ысь Аляска штатлэн музъемъёстӥзы. Усе Беринг зарезе. Кузьдалаез — 3190 иськем. Юконэ усись шуръёс пӧлысь тужгес бадӟымъёсыз луо Танана, Пелли, Поркьюпайн но Коюкук.

Шур вамен ньыль выж лэсьтэмын.

## Галерея

Miles Canyon Whitehorse (1).jpg|https://verum.icu/wiki/%D0%AE%D0%BA%D0%BE%D0%BD_(%D0%B7%D0%BD%D0%B0%D1%87%D0%B5%D0%BD%D0%B8%D1%8F)
Dawson City Yukon River Closeup 3264px.jpg
Carmacs-bridge across Yukon River.JPG
Patton Yukon River Bridge.jpg
Меркурий

**Меркурий** — Шундылы тужгес но матысез планета, Шунды системаысь самой пичиез планета. Нимамын Вашкала Римысь вузкаронъя инмарлэн — ӝог Меркурийлэн — нимыныз, уго со инметӥ мукет планетаослэсь ӝоггес мынэ.

## Валэктонъёс
Воли

**Воли** (**Вуж Воли**) — Удмуртиысь Вавож ёросысь черкогурт, Волипельга гурт поселенилэн шорсюлмыз. Черкогурт сылэ Кылт шур дурын, Вавожлэсь 13 иськемлы палэнын.

Волипельгалан ужало шоръёзо школа, ФАП, ветеринар, часовня.

## Улӥсьёсыз
* 2008 арын — 980 адями
* 2010 арын — 844 адями
Намасте

**Намасте́** (cанскрит кыл сямен नमस्ते) — индуизм осконын вырос (пуштросэз — «Умоесь»).
Грузинъёс

**Грузинъёс** (грузин: ქართველები) — калык.

## Валэктонъёс
* Дэвид М.Лэнг. "Общая характеристика и происхождение Грузин" // Грузины = The Georgians. — Москва, 2008. — ISBN 978-5-9524-3813-2.
* Braund, David. Georgia in Antiquity: A History of Colchis and Transcaucasian Iberia, 550 BC-AD 562
*Suny, R. G. (1994), The Making of the Georgian Nation, Indiana University Press
*Lang, D. M. (1966), The Georgians, Thames & Hudson
*Rayfield, D. (2013), Edge of Empires: A History of Georgia, Reaktion Books
*Rapp, S. H. Jr. (2016) The Sasanian World Through Georgian Eyes, Caucasia and the Iranian Commonwealth in Late Antique Georgian Literature, Sam Houston State University, USA, Routledge
Шунды система

**Шунды система** — Шундылэсь но со котыртӥ ас спутникъёсынызы бергась 8 бадӟым планетаослэсь, дасо сюрсъёсын пичи планетаослэсь (астероидъёслэсь), быжо кизилиослэсь но метеоръёслэсь кылдэм инмысь система. Со кылдэмын 4,57 млрд пала аръёс талэсь азьло, газ-тузон пилемез гравитациен шымыртыса.

Шунды системалэн ваньмыз массаез луэ ог 1,0014 <sub>☉</sub>. Солэн бадӟымез люкетэз Шундылы усе.

Шунды система пыре Лудӟазегсюрес галактикае.

## Составез

 Файл: Solar planets.jpg|thumb|upright|Шунды системаысь планетаос
  circle 108 0 20 Шунды
  circle 108 53 5 Меркурий
  circle 108 85 10 Венера
  circle 108 115 10 Музъем
  circle 108 145 7 Марс
  circle 108 262 73 Юпитер
  circle 108 417 59 Сатурн
  circle 108 531 26 Уран
  circle 108 599 24 Нептун


* Шунды
** Планетаос вискысь среда
* Шунды системалэн пуш улосэз
** Музъем группаысь планетаос
*** 1. Меркурий
*** 2. Венера
*** 3. Музъем
**** Толэзь
*** 4. Марс
**** Марслэн спутникъёсыз (Фобос но Деймос)
** Астероидъёслэн котретсы
*** Церера
* Шунды системалэн педпал улосэз
** Планетаос-гигантъёс
*** 5. Юпитер
**** Юпитерлэн спутникъёсыз
**** Юпитерлэн кульчоосыз
*** 6. Сатурн
**** Сатурнлэн спутникъёсыз
**** Сатурнлэн кульчоосыз
*** 7. Уран
**** Уранлэн спутникъёсыз
**** Уранлэн кульчоосыз
*** 8. Нептун
**** Нептунлэн спутникъёсыз
**** Нептунлэн кульчоосыз
** Кометаос
** Кентавръёс
** Транснептун объектъёс
*** Койперлэн котретэз
**** Плутон
***** Плутонлэн спутникъёсыз
**** Хаумеа
***** Хаумеалэн спутникъёсыз
**** Макемаке
***** S/2015 (136472) 1
*** Рассеянной диск
**** Эрида
***** Дисномия
* Кыдёкысь улосъёс
** Гелиосфера
** Оортлэн пилемез
*** Седна

## Валэктонъёс
Шунды масса

**Шунды масса** яке **Шундылэн массаез** — масса мертан внесистемной единица, кудзэ астрономиын уже куто кизилиослэсь но мукет астрономической объектъёслэсь (кылсярысь, галактикаослэсь) массаоссэс адямилы валамон возьматон понна. Со пусйиське M☉ пусэн:

: M☉ = (1,98847&nbsp;±&nbsp;0,00007)⋅1030&nbsp;кг.

Озьы, Шунды ог 332 946 поллы Музъемлэсь секытгем луэ, но Юпитерлэсь — 1047 поллы. Тросэзлэн кизилиослэн массаоссы 0,08-ысен 50 M☉ дорозь.

Шундылэсь массазэ лыдъяны луонлык Кеплерлэн куинетӥ законысьтыз потэ:

: M_\odot=\frac{4 \pi^2 \cdot a^3}{G \cdot T^2},
кытын
:  — планеталэн Шунды котыртӥ берганэзлэн сидерической периодэз (Музъем понна  = 1 сидерической ар),
:  — планеталэн орбитаезлэн бадӟым полуосезлэн кузьдалаез (Музъем понна  = 1 астрономической единица),
:  — гравитационной постоянной.

## Валэктонъёс
Коломбо

**Коломбо** (කොළඹ, கொழும்பு) — Шри-Ланкаысь тужгес но бадӟымез кар но кунлэн шоркарез (де-факто). Интыяське Шунды пуксён пал провинциын, Коломбо округын. Улӥсьёсызлэн лыдзы 752 993 адями (2011).
Дудин зодчий нимо набережной

**Дудин зодчий нимо набережной** () — Иж карлэн шорысьтыз ярдур урам. Со ортче Октябрь ёросын Иж тыметлэн шунды ӝужан пал ярдурез кузя ӵыпетысеныз кар пляж дорозь. Кузьдалаез — 2,4 иськем.

## Историез
Набережной кылдӥз XX даурлэн кыкетӥ ӝыныяз. Соку Иж тыметлэсь ӵукпал ярдурзэ юнматӥзы но отын пыдын юмшаса ветлон сюресэз лэсьтӥзы.

1988-тӥ арын 4-тӥ оштолэзе Ижысь кар кенешлэн исполкомезлэн пуктэмезъя лэсьтэм ярдур урамлы сётэмын вал Ижлэн нырысетӥ архитекторезлэн С. Е. Дудинлэн нимыз.

2010-тӥ арын набережнойлэн лымшор ӝыныез Калыкъёслэн эшъяськонзылы монументысен ӵыпетозь быдэсак выльдытэмын вал. Табере ижкаръёс туж ярато отын шутэтскыны но юмшаны.

## Тунсыко юртъёсыз но интыосыз
* Пыжъёсын станция
* И. Д. Пастуховлэн корка-музеез

## Туспуктэмъёс

Файл:Набережная зодчего Дудина.jpg
Файл:Izhevsk Reservoir-34.jpg
Файл:Ижевский пруд 3.jpg
Файл:Izhevsk Reservoir-51.jpg


## Валэктонъёс
Австралия

**Австралия** (), официальной нимыз **Австрали Союз** яке **Австралиысь Эштос** () — Лымшор полушариысь кун, кудӥзлэн составаз пыро одӥг нимъем материк, Тасмания шормуӵ но Инди но Чус океанъёсысь кӧня ке шормуӵъёс. Быдӟалаезъя со дуннеын куатетӥ интыын сылэ.

Солэн бускельёсыз луо Шунды ӝужан пал Тимор, Индонезия, Папуа — Выль Гвинея, Вануату, Выль Каледония, Соломон шормуӵъёс но Выль Зеландия. Шоркарез — Канберра кар.

## Территориослы люкиськон

## Валэктонъёс
Льӧльйӧны

**Льӧльйӧны** () — Йӧны (Бодяк, *Cirsium*) родысь вид. Астравыллемъёс семействое пырись, кык ар улӥсь жаг будос. Ӵем пумиське садъёсын но бакчаосын.
Папуа — Выль Гвинея

**Папуа — Выль Гвинея** (быдэс нимыз — **Папуа Выль Гвинея Эрико Кун**, ) — Океаниысь кун. Интыяськемын Чалмыт океанлэн лымшор-ӝытпал люкетаз, Выль Гвинея шормуӵлэн шунды ӝужан палаз. Озьы ик кунлэн составаз пыро Бисмарклэн архипелагез, Соломон шормуӵъёслэн уйпал люкетсы (Бугенвиль, Бука шормуӵъёс) но мукетыз. Музъем вылын Индонезиен гинэ солэн огъя кунгожез вань. Территориезлэн быдӟалаез — 462 840 км². Папуа Выль Гвинеяын уло 7 миллионлэсь трос адямиос (2011) — тужгес ик, папуасъёс но меланезиецъёс. Калыкез англи, ток-писин но хири-моту кылъёсын вераське.

Кунлэн территориез кызь улослы люкиськемын, шоркарез Порт-Морсби кар луэ.

## Валэктонъёс
Шираз

**Шираз** () — Иранлэн лымшорпалысьтыз кар, Фарс провинцилэн административной центрез, калыкезлэн лыдызъя куатетӥ интыын луэ: 2011-тӥ арын городын 1 460 665 мурт улӥз. Шираз интыяськемын Загрос гурезьёс пӧлын. Карлэсь шунды пуксён палан кылле Дерак гурезь, уйшор палан — Баму, Сабзпушан, Чехель Магам но Бабакухи́ гурезьёс.

1766—1791 аръёсын (Зендъёс дыръя) со Персилэн шоркарез вал.

## Валэктонъёс
Вануату

**Вануату**, быдэс нимыз **Вануату Республика** (, ) — Чус океанысь Меланезиын интыяськем кун.

Солэн бускельёсыз — Соломон шормуӵъёс, Австралия, Выль Каледония но Фиджи. Территориезлэн быдӟалаез — 12 190 км². Вануатуын ог 277 сюрс адями улэ. Шоркарез луэ Порт-Вила кар.

Кун интыяське Выль Гебридъёс архипелагысь 83 шормуӵын. Ярдуръёсызлэн кузьдалазы — 2528 иськем.

## Валэктонъёс
Кирибати

**Кирибати** () — Чус океанын, Микронезиын но Полинезиын интыяськем кун.

Кирибати Республикае пыре 33 пичи атолл (Гилберт, Феникс но Лайн архипелагъёс). Территориезлэн быдӟалаез — 812,34 км². Кирибатиын сю сюрслэсь ятыр адямиос уло. Шоркарез — Лымшор Тарава.

## Валэктонъёс
Микронезия (кун)

**Микронезилэн Федеративной Штатъёсыз**, куддыръя огшоры **Микронезия** () — Океаниысь кун. Интыяськемын Каролинской шормуӵъёс вылын, Микронезиын.

Территориезлэн быдӟалаез — 702 км². Кунын сю сюрслэсь уно адямиос уло. Шоркарез луэ Паликир кар.

## Валэктонъёс
Маршалл шормуӵъёс

**Маршалл Шормуӵъёс Республика** () — Чалмыт океанысь Микронезиысь кун. Республика интыяське Маршалл шормуӵъёс архипелаглэн 29 атоллъёсаз но 5 шормуӵъёсаз.

Солэн бускельёсыз — Микронезилэн Федеративной Штатъёсыз но Кирибати. Территориезлэн быдӟалаез — 181,3 км². Маршалл шормуӵъёсын 55 сюрслэсь трос адямиос уло. Шоркарез — Маджуро кар.

## Валэктонъёс
Науру

**Науру**, официально — **Науру Республика** — Чалмыт океанлэн шунды пуксён палысьтыз одӥг нимъем коралл шормуӵын интыяськем кун. Территориезлэн быдӟалаез — 21,3 км². 2011-тӥ арын Науруын 10 084 адями улӥз.

Науру шормуӵ экваторлэсь 42 иськемын интыяське. Со луэ Музъем вылын тужгес но пичиез эрико республика.

## Валэктонъёс
Самоа

**Самоа** (), официальной нимыз — **Самоа Эрико Кун** () — Чус океанлэн лымшор люкетысьтыз шормуӵъёсын интыяськем кун. Самоа архипелаглэсь ӝытпал люкетсэ басьтэ.

Азьвыл нимъёсыз — *Герман Самоа* (1900—1914) но *Шунды пуксён пал Самоа* (1914—1997). Территориезлэн быдӟалаез — 2832 км². Шоркарез — Апиа кар — Уполу шормуӵын интыяське.

## Валэктонъёс
Палау

**Палау** — Чус океанысь Филиппин зарезьысь шормуӵ кун. Интыяськемын Филиппинлэсь 800 иськемлы палэнын.

Территориезлэн быдӟалаез — 458 км². Палауын ог 20 сюрс адями улэ. Шоркарез — Нгерулмуд. Кунлэн музъемез 16 штатлы люкемын.

## Валэктонъёс
Карл Маркс урам (Иж)

**Карл Маркс урам** () — Ижысь инъет но тужгес кузь урамъёс пӧлысь одӥгез. Интыяське Первомай но Октябрь ёросъёсын. Бадӟым транспорт магистраль. Город пыр лымшорысен уйшор пала ортче, Магистральной урамысен кутске но Холмогоров ульчаын йылпумъяське. Урамлэн кузьдалаез 6,3 пала иськем луэ.

Вамен сюресъёсыз луо Краснопосельской урам, Ястребов, Ботенёв, Октябрь, Интернациональной, Паськыт, Уйпал пролкаос, Карл Либкнехт, Пастухов, Ленин, Советской, Бородин, Киров но Шумайлов ульчаос.

Урамлэн шунды ӝужан палаз кутско Чугуевский, Красногеройской, Май но Октябрьлы 10 ар ульчаос. Шунды пуксён пал ласянь со борды Лихвинцев урам огазеяське. Коркаослэн номеррадзы кутске лымшорысен, Магистральной урамысен.

## Туспуктэмъёс

Karla Marksa street (Izhevsk) 16.jpg|Модая центр «Аксион»
Ул. Карла Маркса - panoramio (3).jpg|Трамвай станция «ЦУМ»
Central Mosque (Izhevsk)-1.jpg|Ижысь шор мечеть
ДК Металлургов.jpg|ДК «Металлург»
Karla Marksa street (Izhevsk) 17.jpg|Ижысь мотозаводлэн юртъёсыз
Tram 1002 (Izhevsk).jpg|Трамвай Tatra T3R«Центр» станциын
Karla Marksa Street (Izhevsk).jpg|
Karla Marksa street (Izhevsk) 4.jpg|Ижстальзаводлэн улон юртэз
Соломон шормуӵъёс

**Соломон Шормуӵъёс** () — Чус океанлэн лымшор-ӝытпал люкетысьтыз, Меланезиысь кун. Басьтэ одӥг нимъем архипелаглэсь бадӟымзэ люкетсэ но куд-ог мукет шормуӵъёсты. Кунлэн составаз пыро 992 шормуӵъёс, кудъёсызлэн ваньмыз площадьзы — 28 450 км². Соломон Шормуӵъёс кунын ӝыны миллион пала адями улэ. Шоркарез луэ Хониара кар.

## Валэктонъёс
Тонга

**Тонга** (), официальной нимыз — **Тонга Королевство** () — Полинезиысь кун.

Солэн бускельёсыз — Самоа, Ниуэ но Фиджи. Территориезлэн быдӟалаез — 748 км². Тонгаын сю сюрслэсь трос адямиос уло. Шоркарез — Нукуалофа кар.

## Валэктонъёс
Тувалу

**Тувалу** (; 1975-тӥ арлэсь азьвыл — **Эллис шормуӵъёс**) — Чус океанысь, Полинезиысь кун. Кун Тувалу архипелаглэн 5 атоллаз но 4 шормуӵаз интыяськемын.

Территориезлэн быдӟалаез — 26 км². Тувалуын ог 11 сюрс адями улэ. Шоркарез луэ Фунафути кар.

## Валэктонъёс
Фиджи

**Фиджи Республика** () — Океаниысь, Меланезилэн ӵукпал люкетысьтыз эрико кун.

Интыяськемын Фиджи архипелагын, Чалмыт океанлэн лымшор-ӝытпал люкетаз. Территориезлэн быдӟалаез — 18 274 км². Фиджиын миллион пала адями улэ. Шоркарез Сува кар луэ.

## Валэктонъёс
Кук шормуӵъёс

**Кук шормуӵъёс** () — Чус океанлэн лымшорпал люкетаз, Полинезиын интыяськем архипелаг но Выль Зеландиен эрико ассоциацие пырись ас кожаз валтӥсь кун.

Солэн бускельёсыз — Кирибати, Француз Полинезия, Ниуэ, Американ Самоа но Токелау. Территориезлэн быдӟалаез — 236,7 км². Кук шормуӵъёсын 17 сюрслэсь ятыр адямиос уло. Шоркарез луэ Аваруа кар.

## Статуссы
Кук шормуӵъёс де-юре Выль Зеландилэн люкетэныз лыдъясько ке но, трос кунъёс соосын дипломати кусыпъёсты тупатӥзы.

## Валэктонъёс
Ниуэ

**Ниуэ** () — Чус океанлэн лымшор палаз, Полинезиын интыяськем шормуӵ но Выль Зеландиен эрико ассоциацие пырись ас кожаз валтӥсь кун. Вуж нимыз — Савиӝ ().

Солэн бускельёсыз — Американ Самоа, Кук шормуӵъёс но Тонга. Территориезлэн быдӟалаез — 261,46 км². 2011-тӥ арын Ниуэын 1611 адями улӥз. Шоркарез луэ Алофи (*Алофис*) каргурт. Шормуӵ 14 округлы люкемын.

## Валэктонъёс
Тициуслэн — Боделэн правилозы

**Тициуслэн — Боделэн правилозы** — планетаосысен Шундыозь кусыпъёслэсь (расстояниослэсь) математикая радъяськемзэс возьматӥсь эмпири правило (дырын-дырын сое закон мыдлань шуо). Та правило И. Д. Тициусэн 1766-тӥ арын дэмламын вал но ваньмызлы тодмо луиз 1772-тӥ арын И. Э. Боделэн ужъёсыз луэмен. Тициуслэн — Боделэн правилозыя, Меркурийысен, Венераысен, Музъемысен, Марсысен, пичи планетаосын кульчолэн шор люкетысеныз, Юпитерысен, Сатурнысен, Уранысен но Плутонысен Шундыозь (Нептун та правилолы уг тупа) астрономической единицаосын лыдъям кусыпъёс тазьы поттӥсько. 

D_i= 0, 3, 6, 12, 24, 48, 96, 192, 384 радысь котькуд лыд вылэ лыд 4 ватсаське, собере ваньмыз лыдъёс даслы люкисько. Озьы поттэм выль лыдъёс: 0,4; 0,7; 1,0; 1,6; 2,8; 5,2; 10,0; 19,6; 38,8 лыдъясько вылӥ верам планетаослэн орбитаоссылэн  астрономической единицаосын возьматэм радиусъёссы шуыса. Мукет сямен,
:  R_i = \frac{D_i + 4}{10}. 
|}
D_i рад — со геометрической прогрессия, нырысетӥез лыд сяна. Мукет сямен, D_{-1} = 0; D_i = 3 \cdot 2^i, i \geqslant 0.

Та формулаез мукет сямен но гожтыны луэ:
: R_{-1} = 0{,}4,
: R_i = 0{,}4 + 0{,}3 \cdot 2^i.

Та эмпири зависимостез теориен ярамон валэктон туннэ нуналлы ӧвӧл.
Наскаысь геоглифъёс

**Наскаысь геоглифъёс** яке **Наскаысь гожъёс** () — Перуысь Наска плато вылын суредам бадӟым суредъёс но гожъёс (геоглифъёс). Туннэ нуналлы отын шараямын 30 пала суредъёс (тылобурдоос, обезьяна, чонари, сяськаос но мукетыз); озьы ик ог 13 сюрс гожъёс но полосаос но 700 пала геометрической фигураос. Кӧс куазь луэмен соос вашкала дырысен утиськизы. Татчыозь туж умой тодмо ӧвӧл, кинъёс но марлы соосты лэсьтӥзы.

1994-тӥ арын та геоглифъёс ЮНЕСКО-лэн списоказ пыртэмын вал.
2006 ар

**2006 ар**

## Луэм учыръёс
* 9 толшоре — кык поездъёслэн мырӟиськонзы Балезино станциын.
* 15 толшоре — Музъем вылэ берытскиз «Стардаст» аппаратлэн космической тырметэн капсулаез.
* 19 толшоре — Канаверал космодром вылысь Атлас-5 ракета-носительлэн юрттэмезъя Америкаысь New Horizons автоматической межпланетной станция Плутон эскерыны лэземын.
* 10 тулыспалэ — Туринын усьтӥськизы XX тол Олимпи шудонъёс.
* 17 тулыспалэ — сюрслэсь ятыр филиппинецъёс ньылӟемъёслэсь быризы Лымшор Лейте улосын.
* 26 тулыспалэ — Туринын йылпумъяськизы XX тол Олимпи шудонъёс.
* 25 южтолэзе — Иж карын Звёздочка пунылы синпелет усьтэмын.
* 7 оштолэзе — .eu интернет-доменын сайтъёслэн регистрацизы кутскемын.
* 26 оштолэзе — Вотка кар думаысь депутатъёс кутӥзы Воткалэсь гербзэ но флагзэ.
* 3 инвожое — Черногориысь парламент шаерлэсь независимостьсэ ялӥз.
* 5 инвожое — Сербия независимостез сярысь ялӥз, Сербилэн но Черногорилэн кун огазеяськонзы кабенак быдтэмын.
* 19 инвожое — Шпицбергенын дуннелэн пумыз учырлы Быдэс дуннеысь кидыс возён инты инъямын.
* 23 инвожое — Австралиысь зоопаркын кулӥз 175 аресъем черепаха Гариетта, кудӥныз ужаз Чарлз Дарвин на.
* 4 пӧсьтолэзе — Коми Республикалэн гимнэз катэн юнматэмын вал.
* 26 пӧсьтолэзе — Венесуэлалэн президентэз Уго Чавес ужан визитэн Удмуртие вуиз.
* 22 гудырикошконэ — Донецк вӧзын луиз «Пулковские авиалинии» компанилэн Ту-154 самолётэныз авиакатастрофа.
* 24 гудырикошконэ — Калыккуспо астрономической союзлэн XXVI Генеральной ассамблеяезлэн пуктэмезъя Плутон планета чотын лыдъяськемысь дугдӥз.
* 25 гудырикошконэ — тылпуэн сэрен Санкт-Петербургысь Троицкой соборлэн валтӥсь куполэз куашказ.
* 19 куарусёнэ — кун сэрпалтон Таиландын.
* 9 коньывуонэ — Уйпал Корея нырысьсэ ас историяз ядерной оружиез уж вылын эскериз.
* 10 коньывуонэ — «ВКонтакте» социальной вотэс лэземын.
* 5 шуркынмонэ — Ираклэн азьвыл президентэз Саддам Хусейн виыны пуктонлы судъямын.
* 9 толсуре — тылпу Мускоысь наркологияя эмъяськонниын, 45 адями быриз.
* 13 толсуре — берпум шур дельфинъёслэн быронзы сярысь ялэмын.
* 30 толсуре — Ираклэн президентэз Саддам Хусейн виемын.
* Удмурт интернет-портал ужаны кутскиз.
* «Этник-радио» интернет-проект кылдытэмын.

## Вордскизы

## Кулӥзы
* 5 тулыспалэ — Ливий Ураков, удмурт журналист, публицист, дышетӥсь.
* 27 куартолэзе — Вадим Благоразумов, «Ижмаш» заводлэн дизайнерез.
* 30 куартолэзе — Пётр Фомин, Удмуртиысь дано архитектор но лэсьтӥськись.
* 25 гудырикошконэ — Клементий Роговец, Горький чугун сюреслэн Иж люкетэныз кивалтӥсь 1992-тӥ арысен 2000-тӥ арозь, Удмуртиысь Кун Кенешлэн депутатэз.
* 29 коньывуонэ — Алексей Ермолаев, Удмуртиысь критик, удмурт литератураез эскерись.
* 18 толсуре — Василий Смирнов, удмурт писатель но журналист.
* Владимир Павлович Варачёв, тодмо удмурт баянист, удмурт кун филармониын ужась.
Вознюк, Борис Леонидович

**Борис Вознюк** (Уфа, СССР, 1943) — украин артист. Украинаысь калык артист (1999).

## Фильмъёс
* Каждый вечер после работы (1973)
* Остров Сокровищ (1988)
## Валэктонъёс

## Чӧлсконъёс
* Teatr vremen: liki vremeni
* Киевский календарь
* Кино СССР
Крайстчерч

**Крайстчерч** () — Выль Зеландилэн Лымшор шормуӵысьтыз кар. Кентербери улослэн шорсюлмыз. Городлэн нимыз маори кылын — *Те Фенуа О Те Потики-Таутахи* (*Te Whenua o Te Potiki-Tautahi*).

## Валэктонъёс
Бостон

**Бостон** () — США-ысь бадӟым кар, Массачусетс штатлэн шоркарез, Выль Англия улосысь тужгес но бадӟымез город.

Карын интыяськемын уно дышетсконниос, соос пӧлын быдэс дуннелы тодмоосыз — Гарвард университет, Массачусетсысь технологиосъя институт (MIT), Бостонысь университет но Бостонысь колледж.

## Валэктонъёс
Удмуртиысь ёросъёслэн гербъёссы

Файл:Coat of Arms of Alnashsky rayon (Udmurtia).png|Алнаш ёрос
Файл:Coat of Arms of Balezino Region (Udmurtia).png|Балезино ёрос
Файл:Coat of Arms of Vavozh rayon (Udmurtia).png|Вавож ёрос
Файл:Герб Воткинского района.gif|Вотка ёрос
Файл:Coat of Arms of Glazov Region (Udmurtia).svg|Глаз ёрос
Файл:Coat of Arms of Grakhovo rayon (Udmurtia).svg|Грах ёрос
Файл:Coat of Arms of Debessky rayon (Udmurtia).jpg|Дэбес ёрос
Файл:Coat of Arms of Zavyalovo Region (Udmurtia).svg|Завьял ёрос
Файл:Coat of Arms of Kambarka rayon (Udmurtia).svg|Камбарка ёрос
Файл:Coat of Arms of Karakulino rayon (Udmurtia).png|Каракулино ёрос
Файл:Coat of Arms of Kez Region (Udmurtia).jpg|Кез ёрос
Файл:Герб Кизнерского района.gif|Кизнер ёрос
Файл:Coat of Arms of Kiyasovo rayon (Udmurtia).png|Кияса ёрос
Файл:Coat of Arms of Krasnogorskoe rayon (Udmurtia).png|Красногорск ёрос
Файл:Герб Можгинского района.gif|Можга ёрос
Файл:Coat of Arms of Malaya Purga Region (Udmurtia).svg|Пичи Пурга ёрос
Файл:Coat of Arms of Sarapul rayon (Udmurtia).gif|Сарапул ёрос
Файл:Coat of Arms of Seltinsky District(Udmurtia) 2015.gif|Сьӧлта ёрос
Файл:Coat of Arms of Syumsi rayon (Udmurtia).png|Сюмси ёрос
Файл:Герб Увинского района.gif|Ува ёрос
Файл:Coat of Arms of Sharkan rayon (Udmurtia).png|Шаркан ёрос
Файл:Coat of Arms of Igra Rayon (Udmurtia).svg|Эгра ёрос
Файл:Coat of Arms of Yukamenskoe Rayon (Udmurtia).png|Юкаменск ёрос
Файл:Coat of Arms of Yakshur-Bodya Reg (Udmurtia).jpg|Якшур-Бӧдья ёрос
Файл:Coat of Arms of Yar rayon (Udmurtia).png|Яр ёрос 


## Озьы ик учке
* Удмуртилэн территориослы люкиськемез
Титикака

**Титикака** () — Шор Анд гурезьёс пӧлын, Перулэн но Боливилэн кунгожазы интыяськем ты. Лымшор Америкаысь тужгес бадӟымез ты (Маракайбоез лыдъятэк). Со 3812 м ӝуждалаын кылле. Вылызлэн быдӟалаез — 8300 пала км², мурдалаез — 304 метрозь.
Бесерман диалект

**Бесерман диалект (Бесерман кыл)** — удмурт калыклэн нимаз люкетэзлэн — бесерманъёслэн — вераськон кылзы. 1989-тӥ арын калыкез лыдъян-чотанъя бесерман кылын вераськисьёслэн лыдзы 5 сюрс адями пала вал. Соос уло Удмуртиысь куд-ог уйпал ёросъёсын, Чупчи шур котырын.

Та диалектлэн статусэз пумысь пӧртэмесь малпамъёс вань. Куд-ог учёнойёс сое нимаз кыл шуо, нош мукетъёсыз — удмурт кыллэн наречиеныз лыдъяло.

Лексика ласянь бесерман диалект тюрк кылъёсысь асэстэмъёсын узыр. Трос ласянь со тодэ вайытэ лымшор удмурт говоръёсты.

## Валэктонъёс

## Чӧлсконъёс
* Исследования бесермянского диалекта удмуртского языка
Брюллов, Карл Павлович

**Карл Павлович Брюллов (Брюлов)** (1822-тӥ арлэсь азьло — **Брюлло**) — тодмо ӟуч художник. Со 1799-тӥ арын вордскиз. Петербургысь художественной академиез быдтыса 1822-тӥ арысен 13 ар куспын Италиын ужа. Отын «Помпеилэн берпум нуналэз» тодмо луись суред гожтэ. Быдэс Европаысь но тужгес Италиысь суредасьёс пӧлын данлыкез паськыт вӧлме солэн.

Брюллов аслаз произведениосаз композициез но движениез умой сётыны быгатылӥз. Со котькыӵе дано суредасьёс сярысь суредъёсаз краска узыр пыртылэ вал. Брюллов бадӟым тодонлыкен но бадӟым быгатонлыкен ужаз.

1836-тӥ арын Россие бертыса 12 ар Петербургын улэ. Соку уно тодмо луись произведениос кылдытэ.

Карл Брюллов 1852-тӥ арын 23-тӥ инвожое кулӥз. Со кулэм бере ик художникъёс пӧлын брюллов школа кылдӥз. Солэн умоесь ученикъёсыз П. Орлов, Петровский но Капков умой быгатонъёссэс возьматӥзы.

## Тодмо суредъёсыз

Karl Brullov - The Last Day of Pompeii - Google Art Project.jpg|Помпеилэн берпум нуналэз
1832. BRULLOV VSADNICA1.jpg|Всадница
Brjullov Italianskij Poldenj.jpg|Итальян нуназе шор


## Валэктонъёс